CELEX: 22020D0301
Language: hu
Date: 2019-12-13 00:00:00
Title: Az EGT Vegyes Bizottság 282/2019 Határozata (2019. december 13.) az Európai Gazdasági Térségről szóló megállapodás I. mellékletének (Állat- és növényegészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról [2020/301]

5.3.2020   
               
               
                  HU
               
               
                  Az Európai Unió Hivatalos Lapja
               
               
                  L 68/14
               
            
         AZ EGT VEGYES BIZOTTSÁG 282/2019 HATÁROZATA
         (2019. december 13.)
         az Európai Gazdasági Térségről szóló megállapodás I. mellékletének (Állat- és növényegészségügyi kérdések) és II. mellékletének (Műszaki előírások, szabványok, vizsgálatok és tanúsítás) módosításáról [2020/301]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) szóló, 2019. szeptember 30-i (EU) 2019/1715 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2019/1715 végrehajtási rendelet 2019. december 14-i hatállyal hatályon kívül helyezi az EGT-megállapodásba foglalt 92/486/EGK (2), 2004/292/EK (3) és 2005/123/EK bizottsági határozatot (4), 16/2011/EU bizottsági rendeletet (5), valamint (EU) 2015/1918 (6) és (EU) 2018/1553 bizottsági végrehajtási határozatot (7), amelyeket következésképpen 2019. december 14-i hatállyal el kell hagyni az EGT-megállapodásból.
                  
               
                     (3)
                  
                  
                     E határozat növényegészségügyi rendelkezéseket tartalmazó jogszabályokra vonatkozik. A növényegészségügyre vonatkozó jogszabályok nem tartoznak az EGT-megállapodás hatálya alá, ezért a növényegészségügyre vonatkozó rendelkezések nem alkalmazandók az EFTA-államokra.
                  
               
                     (4)
                  
                  
                     Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra.
                  
               
                     (5)
                  
                  
                     Ez a határozat állategészségügyi kérdésekre, takarmányokra és élelmiszerekre vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében és II. melléklete XII. fejezetének bevezetőjében meghatározottak szerint az állategészségügyi kérdésekre, takarmányokra és élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (6)
                  
                  
                     Az (EU) 2019/1715 bizottsági végrehajtási rendelet meghatározza az (EU) 2017/625 (8) rendelettel létrehozott, hatósági ellenőrzések információkezelési rendszerének működésére vonatkozó szabályokat. Az EGT-ben a homogenitás biztosítása és a hivatalos ellenőrzési szabályok egységes alkalmazása érdekében az EFTA-államok és az EFTA Felügyeleti Hatóság még hozzáféréssel rendelkeznek a hatósági ellenőrzések információkezelési rendszeréhez.
                  
               
                     (7)
                  
                  
                     Az EGT-megállapodás I. és II. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. melléklete a következőképpen módosul:
            
                        1.
                     
                     
                        Az I. fejezet 1.1. része a 11bc. pont ((EU) 2019/1666 felhatalmazáson alapuló bizottsági rendelet) után a következő ponttal egészül ki:
                        
                                    „11bd.
                                 
                                 
                                    
                                       32019 R 1715: A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).
                                    A rendelet rendelkezéseit e megállapodás alkalmazásában a következő kiigazításokkal kell értelmezni:
                                    
                                                a)
                                             
                                             
                                                Az EFTA-államok illetékes hatóságai ugyanolyan hozzáféréssel rendelkeznek a hatósági ellenőrzések információkezelési rendszeréhez, mint az uniós tagállamok illetékes hatóságai.
                                             
                                          
                                                b)
                                             
                                             
                                                Az EFTA Felügyeleti Hatóság hozzáféréssel rendelkezik a hatósági ellenőrzések információkezelési rendszeréhez.”
                                             
                                          
                              
                  
                        2.
                     
                     
                        A II. fejezet a 31qc. pont ((EU) 2019/1666 felhatalmazáson alapuló bizottsági rendelet) után a következő ponttal egészül ki:
                        
                                    „31qd.
                                 
                                 
                                    
                                       32019 R 1715: A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).
                                    A rendelet rendelkezéseit e megállapodás alkalmazásában a következő kiigazításokkal kell értelmezni:
                                    
                                                a)
                                             
                                             
                                                Az EFTA-államok illetékes hatóságai ugyanolyan hozzáféréssel rendelkeznek a hatósági ellenőrzések információkezelési rendszeréhez, mint az uniós tagállamok illetékes hatóságai.
                                             
                                          
                                                b)
                                             
                                             
                                                Az EFTA Felügyeleti Hatóság hozzáféréssel rendelkezik a hatósági ellenőrzések információkezelési rendszeréhez.”
                                             
                                          
                              
                  
                        3.
                     
                     
                        Az I. fejezet 1.1. részében a 11a. pont ((EU) 2015/1918 bizottsági végrehajtási határozat) szövegét és az I. fejezet 1.2. részében a 12. pont (92/486/EGK bizottsági határozat) és 118. pont (2004/292/EK bizottsági határozat) szövegét, az I. fejezet 6.2. részében az 54. pont (16/2011/EU bizottsági rendelet) szövegét, a II. fejezet 31ja. pontjának ((EU) 2015/1918 bizottsági végrehajtási határozat) és 47a. pontjának (16/2011/EU bizottsági rendelet) szövegét 2019. december 14-i hatállyal el kell hagyni.
                     
                  
         
            2. cikk
            Az EGT-megállapodás II. mellékletének XII. fejezete a következőképpen módosul:
            
                        1.
                     
                     
                        A szöveg a 164c. pont ((EU) 2019/1666 felhatalmazáson alapuló bizottsági rendelet) után a következő ponttal egészül ki:
                        
                                    „164d.
                                 
                                 
                                    
                                       32019 R 1715: A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).
                                    A rendelet rendelkezéseit e megállapodás alkalmazásában a következő kiigazításokkal kell értelmezni:
                                    
                                                a)
                                             
                                             
                                                Az EFTA-államok illetékes hatóságai ugyanolyan hozzáféréssel rendelkeznek a hatósági ellenőrzések információkezelési rendszeréhez, mint az uniós tagállamok illetékes hatóságai.
                                             
                                          
                                                b)
                                             
                                             
                                                Az EFTA Felügyeleti Hatóság hozzáféréssel rendelkezik a hatósági ellenőrzések információkezelési rendszeréhez.”
                                             
                                          
                              
                  
                        2.
                     
                     
                        Az 54zzzia. pont ((EU) 2015/1918 bizottsági végrehajtási határozat) és az 54zzzzzm. pont (16/2011/EU bizottsági rendelet) szövegét 2019. december 14-i hatállyal el kell hagyni.
                     
                  
         
            3. cikk
            Az (EU) 2019/1715 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            4. cikk
            Ez a határozat 2019. december 14-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1), vagy a 2019. szeptember 27-i 210/2019 EGT vegyes bizottsági határozat (9) hatálybalépésének napján, attól függően, hogy melyik a későbbi időpont.
         
         
            5. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. december 13-án.
            
               
                  az EGT Vegyes Bizottság részéről
               
               
                  az elnök
               
               Gunnar PÁLSSON
            
         
         
            (1)  HL L 261., 2019.10.14., 37. o.
         
            (2)  HL L 291., 1992.10.7., 20. o.
         
            (3)  HL L 94., 2004.3.31., 63. o.
         
            (4)  HL L 39., 2005.2.11., 53. o.
         
            (5)  HL L 6., 2011.1.11., 7. o.
         
            (6)  HL L 280., 2015.10.24., 31. o.
         
            (7)  HL L 260., 2018.10.17., 22. o.
         
            (8)  HL L 95., 2017.4.7., 1. o.
         
         
            (*1)  Alkotmányos követelmények fennállását nem jelezték.
         
            (9)  A Hivatalos Lapban még nem tették közzé.